اكتيۏيتي يڠ دجالنكن دڤنتاي كوتا، بالي ايت ممچه تراديسي اڤابيلا ڤلونچور وانيتا يڠ ترليبت ترماسوق ڤسرتا دري لوار نڬارا مپاهوت چابرن مرده اومبق سمبيل بركباي.
سأورڠ ڤلونچور، عينون نعيمه، 29، بركات، اكتيۏيتي منچابر ايت منجادي لبيه مناريق والاوڤون ڤرڬرقنڽ اڬق ترباتس.
”اڬق سوكر اونتوق ساي مڠمبيل ڤوسيسي برديري داتس ڤاڤن لونچور كران تيدق بوليه برڬرق بيبس، نامون اي منجاديكن ملونچور لبيه مپرونوقكن،“ كاتاڽ.
منوروت عينون، سجق منچبوري اكتيۏيتي ملونچور اومبق دڤنتاي ليم تاهون لالو، دي تيدق لاڬي مميكيركن ورنا كوليت يڠ ڬلڤ كران ايڠين منعمتي كسرونوقكن دان كڤواسن درڤد اكتيۏيتي يڠ دمينتيڽ.
كباي دان كا؞ين باتيق مروڤاكن ڤاكاين تراديسي يڠ منجادي كبڠڬا؞ن رعية اندونيسيا دان ڤڠڬونا؞نڽ امت سيڬنيفيكن باڬي ممڤرايڠتي فيڬورا وانيتا يڠ منجادي اينسڤيراسي كبڠكيتن ڬولوڠن ايت كتيک بلڠڬو تراديسي ڤاترناليستيک ڤد زمان ڤنجاجهن بلندا دنڬارا ايت.
وانيتا يڠ لاهير ڤد 21 اڤريل تاهون 1879 ايت برأصل درڤد كلوارڬ ڤپاپي يڠ دحرمتي، دي دأيڠتي كران سريڠ ممڤرجواڠكن حق وانيتا يڠ سام رات باڬي منداڤتكن ڤنديديقن دان كبيبسن برسوارا سڤرتي للاكي.
ace_Arab bjn_Arab bjn_Arab bjn_Arab bjn_Arab bjn_Arab